cyanic-selkie/wikianc huggingface dataset:
Vjačeslavs Kudrjavcevs
Pieaugušo futbols
Legia Warsaw pirmajā komandā tā arī ne reizi neuzspēlē, tā vietā aizvada 19 spēles rezerves komandā 3. līgā. Netiek pagarināts līgums.
2019. gadā noslēdz līgumu ar FK Ventspils
2020. gadā noslēdz līgumu ar Stomil Olsztyn. Sezonas vidū tiek izīrēts uz Widzew Lodz.
2021. gadā noslēdz līgumu ar Valmiera FC.
Betmens un Robins
"Betmens un Robins" (en) ir 1997. gada ASV supervaroņu filma, kuras režisors ir Džoels Šūmahers. Tas ir turpinājums 1995. gada filmai "Betmens uz mūžu", šajā filmā Džordžs Klūnijs aizvieto Velu Kilmeru Betmena lomā. Galvenās lomas filmā atveido Džordžs Klūnijs, Kriss O'Donnels, Arnolds Švarcenegers, Uma Tūrmane, Ališija Silverstone, Pets Hingls un Maikls Gahs.
Filmā Betmens kopā ar Robinu cenšas apturēt Misteru Frīzu un Indīgo Efeju no Gotemas pilsētas pārklāšanas ar ledu un augiem. Filmas pirmizrāde notika. To uzskata par vienu no visu laiku sliktākajām supervaroņu filmām. "Betmens un Robins" nominēts 11 Zelta avenes balvām.
Teodors Stefanidis
Teodors Stefanidis (el; dzimis, miris ) bija grieķu ārsts, dzejnieks, rakstnieks un dabaspētnieks. Vairāk pazīstams kā rakstnieka un dabaspētnieka Džeralda Darela skolotājs un draugs, kuru Darels ir aprakstījis vairākās savās autobiogrāfijās.
Dzīvesgājums
Teodors Stefanidis ir dzimis Indijā un daļu bērnības pavadīja Bombejā. Viņš bija jauktas grieķu-angļu izcelsmes, un ģimenes valoda bija angļu. Ģimene atgriezās Grieķijā un apmetās Korfu, kad Teodoram bija 11 gadi. Šeit viņš iemācījās grieķu valodu, savukārt teicamās angļu valodas zināšanas ļāva brīvi komunicēt ar Darelu ģimeni.
Teodors piedalījās Pirmajās pasaules karā un grieķu-turku karā. 1925. un 1926. gadā izlaida divus grieķu dzejnieku grāmatu tulkojumus angļu valodā "Poems" un "Modern Greek Poems". Lai studētu medicīnu, 1929. gadā devās uz Parīzi.
1930. gadā atgriezās Korfu, kur atvēra salā pirmo rentgena kabinetu. Apprecējās ar Lielbritānijas konsula meitu, kura bija angļu-grieķu izcelsmes. 1933. gadā Teodors sāka pētījumus, lai ierobežotu malāriju. Tolaik Grieķijā tā bija ļoti nopietna problēmas. 1936. gadā iepazinās ar Dareliem. Ar Džeraldu un Lorensu Teodors saglabāja draudzību visu turpmāko mūžu.
Otrajā pasaules karā dienēja par ārstu britu armijā. Kara laikā Korfu gāja bojā viņa vecāki un daudzi draugi. Sieva un meita, kas dzīvoja Londonā, uzlidojumu dēļ pārcēlās pie Dareliem uz Bornmutu. Pēc kara atgriezās pie ģimenes un no 1946. līdz 1961. gadam nostrādāja par ārstu Londonā.
Iznākušie dzejoļu krājumi "The Golden Face" (1965), "The Cities of the Mind" (1969) un "Worlds in a Crucible" tika silti uzņemti un apstiprināja Stefanidi kā talantīgu dzejnieku. Vienlaicīgi viņš publicēja lielu skaitu izcilā grieķu dzejnieka Kostisa Palamosa tulkojumu.
Stefanidisa vārdā ir nosaukti vairāki mikroskopiski ūdens organismi, kurus viņš atklāja 1938. gadā (Cytherois stephanidesi, Thermocyclops stephanidesi un Schizopera stephanidesi). Teodors sarakstīja arī grāmatu par Korfu saldūdens faunu "A Survey of the Freshwater Biology of Corfu and of Certain Other Regions of Greece", uz kuru atsaucās vēl 21. gadsimtā.
Attiecības ar Džeraldu
Džeralds Darels iepazinās ar Teodoru vienpadsmit gadu vecumā, un viņam bija nenovērtējama nozīme Darela personības izveidē. Grāmatā "Putni, zvēri, radinieki" Džerija raksta: "'Džordžs iepazīstināja mani ar cilvēku, kas tūdaļ kļuva par vissvarīgāko personu manā dzīvē: ar doktoru Teodoru Stefanidi. Manās acīs Teodors bija ievērojamākais cilvēks, kādu man jebkad gadījies satikt,— un tagad, trīsdesmit trīs gadus vēlāk, es joprojām domāju tāpat. Ar saviem gaišajiem pelnu krāsas matiem un bārdu un pievilcīgu ērgļa profilu viņš atgādināja grieķu dievu un neapšaubāmi bija tikpat viszinošs. Viņam bija medicīniska izglītība, bet viņš bija arī biologs, rakstnieks. tulkotājs, astronoms un vēsturnieks, un starp visām šīm daudzveidīgajām nodarbēm vēl atrada laiku, lai palīdzētu vadīt vienīgo rentgena laboratoriju'."
Teodors viens no pirmajiem izlasīja Džeralda populārāko grāmatu "Mana ģimene un citi zvēri", būdams ļoti skrupulozs tās redaktors. 1983. gada februārī Teodors piedalījās angļu televīzijas raidījumā "This is Your Life", kur ar cieņu runāja par Darelu.
Grāmatas "Putni, zvēri un radinieki" (1969) un "The Amateur Naturalist" (1982) Džeralds Darels veltīja savam draugam, pēdējā no kurām Darels rakstīja: "Šī grāmata ir par manu padomdevēju un draugu, bez kura padomiem es neko nebūtu sasniedzis".
Daniels Hubmanis
Daniels Hubmanis (de; dzimis ) ir Šveices orientierists, izcīnījis astoņas zelta medaļas Pasaules čempionātā orientēšanās sportā. Pārstāv Šveices izlasi un Somijas klubu Koove. Viņa brālis Martins Hubmanis arī nodarbojas ar orientēšanās sportu un ir Šveices izlases sastāvā.
2002. gadā ieguva divas zelta medaļas Pasaules čempionātā junioriem Spānijā. Pirmās pasaules čempionāta medaļas izcīnīja 2005. gadā, bet pirmo reizi par čempionu kļuva 2008. gadā Čehijā, uzvarot garajā distancē. Universāls sportists, kura kolekcijā ir Pasaules čempionāta zelta medaļas visās distancēs. 2017. gada un 2018. gada pasaules čempionātos uzvarēja sprinta distancēs Tartu un Vecrīgā. Bez astoņām zelta medaļām, ieguvis arī 17 cita kaluma medaļas pasaules čempionātos.
Sešas reizes uzvarējis Pasaules kausa kopvērtējumā. Piecas reizes uzvarējis Eiropas čempionātā. 2009. gadā Norvēģijas kluba  Kristiansand OK sastāvā uzvarēja prestižākajās stafešu sacensībās Jukola.
Kromeržīžas apriņķis
Kromeržīžas apriņķis ir Čehijas Zlīnas apgabala administratīvā iedalījuma vienība. Robežojas ar Zlīnas apgabala Vsetīnas, Zlīnas un Uherske Hradištes apriņķiem, Dienvidmorāvijas apgabala Hodonīnas un Viškovas apriņķiem, kā arī Olomoucas apgabala Prostejovas un Pršerovas apriņķiem.
Hasans Salihamidžičs
Hasans Salihamidžičs (bs, dzimis ) ir bijušais Bosnijas un Hercegovinas futbolists, spēlēja pussarga pozīcijā, bijis Bosnijas un Hercegovinas futbola izlases dalībnieks. Kopš 2017. gada Salihamidžičs ir Vācijas Bundeslīgas kluba Bayern Munich sporta direktors.
Sācis savu karjeru Vācijas komandā Hamburger SV. 1998. gadā pievienojies Bayern Munich komandai, kur pavadījis nākamos deviņus gadus. Tā laikā viņš izcīnīja sešus Vācijas Bundeslīgas titulus, četrus Vācijas kausus, Starpkontinentālo kausu, kā arī uzvarējis 2000.—2001. gada UEFA Čempionu līgas sezonā. Vēlāk četrus gadus pārstāvējis Itālijas komandu Juventus. Savu karjeru noslēdzis VfL Wolfsburg komandā 2012. gadā.
Bosnijas un Hercegovinas futbola izlases sastāvā piedalījies 42 mačos un guvis 6 vārtus. Viņš ir četras reizes ticis atzīts par Bosnijas gada futbolistu un 2001. gadā atzīts par Bosnijas gada sportistu.
Pēc spēlētāja karjeras beigām strādājis televīzijas kanālos Sky Deutschland, RTL un ZDF. 2017. gadā kļuvis par Bayern Munich sporta direktoru.
Sasniegumi
Bayern Munich
In-Grid
In-Grid (īstajā vārdā Ingrīda Alberīni; it; dzimusi Gvastalā) ir itāļu dziedātāja, komponiste un aranžētāja.
Biogrāfija
2009. gadā dziedātāja kā viesmāksliniece piedalījusies starptautiskajā jauno izpildītāju konkursā "Jaunais Vilnis" Jūrmalā.
Latviešu deju mūzikas producentu apvienība Boyza II ir veidojusi remiksu dziedātājas singlam "Le dragueur".
Pasaules izstāde Parīzē (1937)
1937. gada Pasaules izstāde Parīzē (fr) bija Pasaules izstāde, kas notika Francijas galvaspilsētā no 1937. gada 25. maija līdz 25. novembrim. Izstādes uzsvars bija uz mākslas un tehnikas nozīmi modernajā dzīvē, tajā piedalījās 44 valstis, īpaša sacensība izvērtās starp pretī stāvošajiem PSRS un Trešā Reiha paviljoniem. Izstādes halles bija izvietotas ap Eifeļa torni Marsa laukā (Champ-de-Mars), Trokadero pils (palais du Trocadéro) dārzā un Sēnas krastos, kopumā aizņemot 101 hektāru. To apmeklēja 34 miljoni skatītāju, ieejas biļete dienā maksāja 6 frankus.
Baltijas valstu paviljons
Igauņu arhitekta Aleksandra Nirnberga (Nürnberg) funkcionālisma stilā projektētais Baltijas valstu kopīgais paviljons atradās nelielā pakalniņā pie Trokadero pils pa kreisi no ieejas izstādē, starp Norvēģijas un Dienvidslāvijas paviljoniem. Visu trīs valstu oficiālas delegācijas to plašai publikai atvēra 1937. gada 17. jūnijā.
16 m platas kāpnes veda uz ieeju paviljonā, ko veidoja 14 m plata un 9,5 m augsta stikla siena ar trīs stikla durvīm, virs kurām bija novietoti trīs Baltijas valstu ģerboņi. Tumši zaļos toņos ieturētajā priekštelpā atradās latviešu tēlnieka G. Kaņepa veidota 4,5 m augsta skulptūra ar trīs karavīriem, kas uzlikuši rokas uz viena zobena.
No priekštelpas pa labi veda durvis uz Igaunijas telpu ar nacionālā karoga krāsās dekorētām sienām. Tajā bija eksponēti Lietišķās mākslas asociālijas sagatavoti tepiķi, keramika, ādas izstrādājumi, audumi un gleznas. Igaunija sevi pozicionēja kā tūrismam pievilcīgu zemi, tomēr īpaša vieta bija ierādīta arī degakmens rūpniecībai. Izstādes Zelta diplomus saņēma fotoiztāde, gobelēni, stikla gravīras, keramika, juvelierizstrādājumi, bet Lielo balvu ieguva arhitekts A. Nirnbergs par paviljona projektu, dizaineris E. Taska par ādas dekoru, gleznotājs O. Raunams par paviljona halles gleznojumu. Vidū esošajā Latvijas telpā ar sarkanbaltsarkanām sienām bija eksponēti latviešu tautas mākslas priekšmeti. Īpašu uzmanību peisaistīja VEF ekspozīcija ar minikameru VEF Minox un 16 mm projektoru. Lielo balvu saņēma radioaparāts VEF Super Lux MD/37 un Romāns Suta par skicēm uz kristāla, bet Zelta medaļas tā dizaineris Ādolfs Irbītis, grafiķis Ansis Cīrulis. Pa kreisi izvietotajā Lietuvas telpā dominējošo vietu ieņēma tēlnieka J. Mikēna no milzu ozola veidota Kristus statuja ar ēršķu kroni galvā. Vitrīnās izvietotas lelles lietuviešu tautas tērpos, fotogrāfijas, kokgriezumi, tautiski audumi un rotas lietas.
Spotify
Spotify Technology S.A. ir Zviedrijas galvaspilsētā Stokholmā bāzēts mediju pakalpojumu sniedzējs ar juridisko adresi Luksemburgā. Uzņēmuma pamatprodukts ir komerciāls mūzikas straumēšanas pakalpojums, kas piedāvā ar DRM ierobežotu saturu no tādām ierakstu kompānijām kā Sony, EMI, Warner Music Group un Universal. Spotify lietotāji var meklēt dziesmas pēc tās izpildītāja, albuma vai žanra, kā arī veidot, labot un koplietot atskaņošanas sarakstus. Spotify ir pieejams lielākajā daļā Eiropas, Ziemeļamerikā, Dienvidamerikā, Austrālijā, Jaunzēlandē un daļā Āfrikas un Āzijas.
Pakalpojumam bija ap 10 miljoniem lietotāju, no kuriem 2,5 miljoni lietoja maksas pakalpojumu. 2012. gada decembrī lietotāju skaits sasniedza 20 miljonus, 5 miljoni no tiem maksāja mēneša abonentmaksu, kura ir atkarīga no lietotāja atrašanās vietas.
2019. gada februārī Spotify par aptuveni 500 miljoniem ASV dolāru iegādājās apraides jaunuzņēmumus Gimlet un Anchor.
Kritika
2013. gadā, protestējot pret mazo autoratlīdzību, mūziķis Toms Jorks pieprasīja no platformas izņemt daļu savu albumu. 2015. gada decembrī vairāki mūziķi iesūdzēja Spotify tiesā par neizmaksātām autoratlīdzībām.
The Joe Rogan Experience
2020. gadā Spotify par aptuveni 100 miljoniem ASV dolāru ieguva īpašas tiesības savā platformā ievietot Džo Rogana veidotā raidieraksta The Joe Rogan Experience sērijas.
2022. gada janvārī 270 zinātnieki, mediķi un inženieri nosūtīja Spotify atklātu vēstuli, kurā pauda bažas par The Joe Rogan Experience raidierakstā vairākkārt izteiktiem maldinošiem apgalvojumiem par COVID-19, īpaši izceļot 1757. sēriju ar ārstu un virusologu Robertu Malonu, kurš kritizēts par vairāku nepierādītu sazvērestības teoriju izplatīšanu par SARS-CoV-2, COVID-19 vakcīnu un politiķiem, kas hipnotizējot sabiedrību, kā arī COVID-19 pandēmijas ierobežojumu pielīdzināšanu holokaustam.
2022. gada 24. janvārī mūziķis Nīls Jangs nosūtīja Spotify atklātu vēstuli, kurā to nodēvēja par "dzīvību apdraudošas COVID-19 dezinformācijas mājvietu" un pieprasīja, lai no tās tiktu izņemta visa viņa mūzika, jo nevēlās, lai tā atrastos vienā platformā ar Rogana raidierakstu, uz ko Spotify reaģēja no platformas izņemot Janga mūziku. Atbalstot Jangu, savu mūziku no Spotify izņēma arī dziedātāja Džonija Mičela un ģitārists Nils Lofgrens, bet izdod jaunas raidierakstu sērijas platformā uz nenoteiktu laiku pārtrauca pētniece Brenē Brauna.
No 26. līdz 30 janvārim Spotify akciju vērtība samazinājās par 6%, no 26. līdz 28. janvārim vien Spotify vērtībai nokrītoties par 2 miljardiem ASV dolāru. Līdz 30. janvārim šis kritums bija pieaudzis līdz 6,7 miljardiem tirgus vērtībā, 17% nedēļā un kritums par 26% gadā. Spotify akcijas kritās vāl par 1% pēc tam, kad 2. februārī tika publicēta ceturtā ceturkšņa peļņa.
Rogans Spotify par notikušo atvainojās, bet apsūdzības apzinātā dezinformācijas izplatīšanā noraidīja. Viņš uzsvēra, ka nav ārsts, un uz raidierakstu vēlas aicināt cilvēkus ar dažādiem viedokļiem, bet solīja darīt visu iespējamo, lai pretrunīgākos viedokļus labāk līdzsvarotu ar citādi domājošiem viesiem. Spotify paziņoja, ka visiem raidierakstiem, kuros apspriests COVID-19, pievienos brīdinājumu, un publicēja platformas noteikumus, kuros citstarp noteikts, ka satura veidotājiem jāizvairās no satura, kas „reklamē bīstami nepatiesu vai bīstami maldinošu medicīnisku informāciju, kas var radīt kaitējumu (..) vai radīt tiešus draudus sabiedrības veselībai”. Februārī Spotify izņēma vismaz 70 Joe Rogan Experience sērijas, tostarp ar Eimiju Šūmeri, Marku Maronu, Billu Bēru, rokgrupas Tool vokālistu Meinardu Kīnanu un Alaizu Šlesingeri.
Līga Kļaviņa
Līga Kļaviņa var būt:
Vecumi (Cesvaines pagasts)
Vecumi ir ciems Madonas novada Cesvaines pagastā. Atrodas pagasta rietumu daļā.
Apdzīvotā vieta atrodas nomaļus no valsts autoceļiem.
Valsts nozīmes aizsargājamie kultūras pieminekļi ciema apkārtnē: Sauliešu senkapi (Kapu kalniņš).
Vārve (Tadaiķu pagasts)
Vārve (agrāk arī Vārva) ir apdzīvota vieta Dienvidkurzemes novada Tadaiķu pagasta. Izvietojusies pagasta dienvidaustrumos Trumpes krastā pie Liepājas—Jelgavas dzelzceļa (stacija Tadaiķi) un autoceļa V1206 4,7 km no pagasta centra Lieģos un 195 km no Rīgas.
Apdzīvotā vieta izveidojusies ap bijušās Vārves muižas (Warwen) centru. Bijis ciema padomes centrs.
Klaškina
Klaškina, arī Kloskinava, ir ciems Alūksnes novada Pededzes pagastā. Atrodas pagasta rietumu daļā 5 km no pagasta centra Pededzes, 23 km no novada centra Alūksnes un 224 km no Rīgas.
Apdzīvotā vieta atrodas pie autoceļa P40 (Alūksne—Zaiceva).
Telšu katedrāle
<mapframe text="Telšu katedrāle" width=260 height=260 zoom=18 > { "type": "ExternalData", "service": "geoshape", "ids": "Q1736136" } Telšu svētā Padujas Antonija katedrāle (lt) ir Romas katoļu katedrāle, kas atrodas Lietuvas pilsētā Telšos. Telšu diecēzes katedrāle, nacionālās nozīmes Lietuvas valsts kultūras piemineklis (unikālais kods - 26959).
1624. gadā Lietuvas pakanclers un Telšu stārasts Pāvels Stefans Sapega (Povilas Steponas Sapiega) šeit nodibināja franciskāņu klosteri ar koka baznīcu. 1650. gadā uzbūvēja jaunu koka baznīcu, kas 1702. gadā sadega. 1738. gadā uzbūvēja jaunu koka baznīcu. 1761. gadā pie klostera sāka celt mūra baznīcu, kuru 1794. gadā iesvētīja Žemaitijas sufraganbīskaps Tads Bukota (Tadas Juozapas Bukota). 1853. gadā cara valdība klosteri slēdza un baznīca kļuva par draudzes baznīcu. 1859. gadā tika uzbūvēts baznīcas tornis. 1926. gadā tika nodibināta Telšu diecēze un baznīca kļuva par katedrāli.
Warwen
Warwen var būt šādu apdzīvoto vietu vai muižu vāciskais nosaukums:
Židrūns
Židrūns vai Žīdrūns var būt:
Maiko Nakaoka
Maiko Nakaoka (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Latvijas Šaha Vēstnesis (Ventspils)
Izdevējs
Žurnāla izdevējs bija Ventspils Šaha biedrība, tā redaktors — Ventspils Šaha biedrības priekšsēdētājs Otto Tīdemanis.
Iznākušo numuru saraksts
Viens žurnāla numurs ir 20 lappuses biezs, dubultnumurs — 40 lappuses.
Matejs Raduničs
Matejs Raduničs (hr; dzimis Pulā) ir Horvātijas basketbolists, spēlē centra pozīcijā. 2023. gadā pārstāv Latvijas—Igaunijas Basketbola līgas klubu no Keilas Keila KK. Latvijas—Igaunijas Basketbola līgas 2022.—2023. gada sezonas rezultatīvākais spēlētājs.
Karjera
M. Raduničs karjeras pirmās sezonas aizvadījis dzimtenes Horvātijas klubā Škrljevo. Pirmais klubs ārzemēs bija Ukrainas MBC Mykolaiv, taču sezonu pārtrauca Krievijas iebrukums Ukrainā. 2022. gada vasarā M. Raduničs pievienojās Igaunijas basketbola klubam Keila KK, kļūstot par vienu no tā līderiem un rezultatīvāko spēlētāju Latvijas—Igaunijas Basketbola līgas 2022.—2023. gada sezonā. 2023. gada martā viņš atkārtoja līgas vienas spēles rezultativitātes rekordu, gūstot 41 punktu uzvarā pār "Valmiera Glass Via" (94—88), bet sezonu noslēdza kā visa turnīra rezultatīvākais spēlētājs ar 21,3 punktiem vidēji spēlē.
M. Raduničs ir pēlējis Horvātijas U-20 izlasē 2015. gada Eiropas čempionātā.
Černostes ezers
Černostes ezers (arī Černastes ezers, Černostas ezers, Černostjes ezers) ir publiska ūdenstilpe Rēzeknes novada Maltas pagastā. Izvietojies pagasta dienvidos pie robežas ar Feimaņu pagastu. Krasti slīpi, zemi, vietām — stāvi, dibens — smilšains, akmeņains, dūņains. Ezerā viena 1,0 ha liela sala. Ietek vairāki grāvji, iztek strauts uz Pušicu. Mīt karpa, karūsa, plaudis, rauda, līdaka, asaris, zandarts, ķīsis. Austrumu un ziemeļu krastā atpūtas vietas, peldvietas.
Austrumu un ziemeļu krastā Maltas pagasta Černostes ciems, rietumu krastā — Feimaņu pagasta Černostes ciems, dienvidu krastā — Lapatišku ciems. Dienvidrietumu krastā Jāņsalu senkapi.
Boķi (Cesvaines pagasts)
Boķi ir ciems Madonas novada Cesvaines pagastā. Atrodas pagasta centrālajā daļā.
Apdzīvotā vieta atrodas nomaļus no valsts autoceļiem.
Kārlis Barons (ārsts)
Kārlis Barons (1865—1944) bija latviešu ārsts, ''Dr. med. h. c.'' (1931), Latvijas Universitātes Medicīnas fakultātes profesors (1931), LU Zobārstniecības institūta vadītājs (1920—1943). Latvijas Sarkanā Krusta priekšnieks (1930—1940). Viens no 1944. gada 17. marta Latvijas Centrālās padomes memoranda parakstītājiem.
Dzīves gājums
Dzimis 1865. gada 12. oktobrī Pēterburgā Krišjāņa Barona un viņa sievas Dārtas, dzimušas Rudzītes, ģimenē. 1891. gadā beidza Maskavas Universitāti, strādāja par privātārstu Rīgā (1892—1900), vēlāk bija Rīgas—Orlas dzelzceļa ārsts (1895—1914). 1908. gadā piedalījās Latviešu zobārstu biedrības dibināšanā, bija biedrības valdes loceklis. Pirmā pasaules kara laikā bija Grodņas cietokšņa lazaretes galvenā ārsta palīgs (1914—1915), latviešu strēlnieku apvienotās lazaretes vecākais ārsts (1917—1918). Latvijas brīvības cīņu laikā bija Latvijas dzelzceļa ārsts (1919—1920), kaujās pret lieliniekiem krita viņa dēls leitnants Kārlis Barons (1919).
Pēc kara beigām bija Latvijas veselības departamenta direktors (1920—1922), Latvijas dzelzceļa galvenais ārsts (1922—1926). Ārstu biedrības priekšnieks (1919—23), Līdztekus no 1920. gada LU Medicīnas fakultātes Zobārstniecības nodaļas dibinātājs un vadītājs. No 1923. gada Latvijas Universitātes docents, vēlāk profesors (1931). Vadīja LU Zobārstniecības institūtu, kas atradās Stabu ielā 9 Rīgā. Bija Latvijas Sarkanā Krusta priekšnieks (1930—1940).
Vācu okupācijas laikā pensionējās. Traģiski gāja bojā Otrā pasaules kara beigās 1944. gada 20. oktobrī Turaidā, kad, ar divriteni dodoties pie pacienta, pakļuva zem Sarkanās armijas tanka.
Frančesko Kosiga
Frančesko Kosiga (it,, dzimis , miris ) bija itāļu politiķis no Kristīgi demokrātiskās partijas, no 1979. līdz 1980. gadam bija Itālijas premjerministrs, bet no 1985. līdz 1992. gadam bija Itālijas prezidents. Viņš bija arī Sasāri Universitātes profesors. Kad tuvojās viņa pilnvaru termiņa beigas prezidenta amatā, Kosiga aicināja Itāliju pārvērst par prezidentālu republiku. Tas radīja konfliktu ar tā brīža Itālijas premjerministru Džuljo Andreoti. Kosiga atkāpās no prezidenta amata divus mēnešus pirms termiņa beigām.
Nino Hurcidze
Biogrāfija
1991. gadā Brazīlijā kļuvusi par Pasaules junioru šaha čempionāta uzvarētāju U16 vecuma grupā. 1992. gadā uzvarējusi Eiropas junioru šaha čempionātā un izcīnījusi sudraba medaļu Pasaules junioru šaha čempionātā U18 vecuma grupā. 1993. un 1995. gadā divas reizes uzvarējusi Pasaules junioru šaha čempionātā U20 vecuma grupā. 1994. gadā bijusi otrā Pasaules junioru šaha čempionātā U20 vecuma grupā.
Trīs reizes uzvarējusi Eiropas šaha kluba kausa izcīņā sievietēm: 1996. gadā Gruzijas kluba Merani Tbilisi sastāvā, 2001. gadā Dienvidslāvijas šaha kluba Agrouniverzal Zemun sastāvā, bet 2006. gadā Armēnijas kluba MIKA Yerevan sastāvā.
Sekmīgi pārstāvējusi Gruzijas komandu lielākajos komandu šaha turnīros:
Par panākumiem turnīros FIDE 1993. gadā Hurcidzei piešķīra starptautiskās lielmeistares (WGM) nosaukumu, bet 1999. gadā - starptautiskā vīriešu meistara (IM) nosaukumu.
2017. gada vasarā Hurcidzei tika atklāts ļaundabīgs vēzis, kuru neizdevās izārstēt.
Imana Hasana Muhameda al Rufaje
Imana Hasana Muhameda al Rufaje (en; dzimusi ) ir Irākas starptautiskā meistare šahā.
Britu īsspalvainais kaķis
Britu īsspalvainais kaķis jeb Britānijas īsspalvainais kaķis ir viena no lielā auguma kaķu šķirnēm. Tas ir pēcnācējs kaķim, ko Britu salās ieveda romieši un kas vēlāk sakrustojās ar vietējiem savvaļas kaķiem. Britu īsspalvainais kaķis ir ilgdzīvotājs un dzīvo 14—20 gadus.
Imana Hasana Muhameda al Rufaje
Biogrāfija
No 1990. gadu beigām ir viena no vadošajām Irākas šahistēm. 2012. gada Irākas sieviešu šaha čempionāta uzvarējusi ar simtprocentīgu rezultātu - 9 punkti no 9 iespējamajiem. 2014. gadā Arābu valstu sieviešu šaha čempionātā ierindojusies 3. vietā. 2016. gada Āzijas sieviešu individuālajā šaha čempionāta ieņēmusi 28. vietu.
Sekmīgi pārstāvējusi Irākas komandu lielākajos komandu šaha turnīros:
Britu īsspalvainais kaķis
Izcelsme
Britu īsspalvainais kaķis, kā šķirne, tika atzīts 1871. gadā. 1865. gadā Anglijā tika izdota Luisa Kerola grāmata „Alises piedzīvojumi Brīnumzemē”, kuras ilustrācijās redzams Češīras kaķis, kas pilnībā atbilst britu īsspalvainajam kaķim. Šķirnes izveidē 19. gadsimtā tika izmantoti angļu mājas kaķi un persieši. Pirmie britu īsspalvainie kaķi, kas bija klasiskajā zilajā krāsā, tika izstādīti Starptautiskajā kaķu izstādē, kas notika 1881. gadā Londonā.
Līdz 2. pasaules karam šī šķirne nebija populāra, bet pēc 1940. gada tā kļuva arvien pieprasītāka kaķu šķirne. Britu īsspalvainie kaķi lielā skaitā tika eksportēti arī uz Jauno Pasauli, kur viņi kļuva ļoti populāri. Krāsu un apmatojuma tekstūras daudzveidība, kas šodien pieejama, ir radusies intensīva selekcionēšanas procesa rezultātā 19. gadsimtā, izmantojot labākos ielas kaķus un turpinot rūpīgu selekcionēšanu līdz pat mūsdienām.
Izskats
Britu īsspalvainais kaķis ir muskuļots un masīvs kaķis ar īsu, līdzenu muguru. Turklāt runči ir daudz lielākā augumā kā kaķenes. Runči sver 5—10 kg, kaķenes 5—7 kg. Apjoma un muskuļu dēļ tas tiek saukts par kaķu buldogu. Savu pilno augumu britu īsspalvainie kaķi sasniedz 3 gadu vecumā. Apaļā galva ar apaļajiem, pilnajiem vaigiem novietota uz īsa, masīva skausta. Krūškurvis ir dziļš un pleci stingri. Kājas ir īsas un spēcīgas ar apaļām ķepām. Tam ir grezns, biezs kažoks. Purniņš ir apaļīgs ar pilnīgiem vaigiem; deguns īss un plats. Zods dziļš un spēcīgi veidots. Zoda gals ir vienā vertikālē ar degungalu. Ausis mazas un noapaļotas un novietotas tā, lai saskanētu ar galvas apaļo kontūru. Acis ir lielas un apaļas, novietotas tālu viena no otras. To krāsa var būt dažāda, bet visbiežāk tās ir dzeltenas vai vara krāsā. Sudrabainās krāsas kaķiem acu krāsa ir zaļa vai meža riekstu krāsā. Savukārt siāmas krāsas britu kaķiem acu krāsa ir zila. Aste ir bieza un vidēji gara ar apaļu galu.
Britu īsspalvainais kaķis var būt dažādās krāsās. Tie var būt melni, zili, balti, sarkanbrūni, violetpelēki, krēmīgi dzelteni, šokolādes un kanēļkrāsā. Britu īsspalvainais kaķis var būt arī raibs, svītrains, tonēts un divkrāsains. Šķirnes populārākā krāsa ir zilā, līdz ar to zilie kaķi ir ieguvuši nosaukumu Britu zilie kaķi.
Raksturs
Britu īsspalvainais kaķis ir mierīgs kaķis ar nelielu slinkuma izpausmi. Tam ir stabils raksturs, kas padara tos piemērotus dzīvošanai dzīvoklī. Britu īsspalvainais kaķis ir mīlošs un izrāda pieķeršanos, bet tas labprātāk sēdēs pie saimnieka kājām, nevis saimnieka klēpī. Viņš nepieprasa pastāvīgu cilvēka uzmanību un ir klusāks kā daudzi citi sugasbrāļi. Šī šķirne ir piemērota cilvēkiem, kas daudz strādā, jo kaķis labprāt laiskojas, kamēr saimnieku nav mājās. Tam nav raksturīgi plēst mēbeles vai priekšmetus un tam nav vajadzīga citu kaķu kompānija. Britu īsspalvainajam kaķim nepiemīt arī tik liela ziņkāre, kas daudziem kaķiem sagādā nepatikšanas un, pat atstājot šo kaķi dārzā, viņš nelabprāt dodas klaiņojumos. Visbiežāk viņš pilnībā ir apmierināts, dzīvojot istabas kaķa dzīvi. Britu īsspalvainajam kaķim patīk, ja saimnieks tam izrāda uzmanību, tas labprāt saimniekam seko no vienas istabas uz otru, bet tam nepatīk, ja to ņem klēpī.
Kopšana
Viens no iemesliem, kāpēc britu īsspalvainais kaķis pēdējā gadsimta laikā ieguvis tik lielu popularitāti, ir tas, ka viņam nav nepieciešama īpaša kopšana. Apmatojums ir īss un blīvs, kas neveļas, un kaķis viegli apkopj sevi pats. Ieteicams to ik pa laikam izķemmēt, īpaši apmatojuma apmaiņas laikā. Turot kaķi tikai iekštelpās, tas var apvelties, tādēļ jāpievērš uzmanība kaķa diētai.
Dušans Brkovičs
Dušans Brkovičs (dzimis ) ir Serbijas futbolists, aizsargs.
Sasniegumi
Debrecen
Baku metro
Baku metro (az) ir metro līniju sistēma Azerbaidžānas galvaspilsētā Baku. Metro pasažieriem tika atvērts, gadu pēc Tbilisi metro līnijas atvēršanas, lai gan oficiālā pirmās līnijas posma pieņemšana notika jau tā paša gada 6. novembrī. Tādējādi šī ir piektā metro līniju sistēma PSRS pēc Maskavas, Ļeņingradas, Kijivas un Tbilisi metro sistēmām.
Mūsdienās Baku metro ir 27 stacijas ar kopējo līniju garumu 40,3 km. Metro darbojas 39 eskalatori, kuru garums ir vairāk nekā 4000 metru.
Pēc Baku metro vadības rīkojuma, tajā ir aizliegts fotografēt un filmēt.
Berģu iela (Rīga)
Berģu iela ir Rīgas iela Vidzemes priekšpilsētā, Berģos. Berģu iela sākas krustojumā ar Brīvības gatvi un beidzas krustojumā ar Mašēnu ielu, netālu no Mašēnu ezera. Kopējais ielas garums ir 3878 metri. Tā ir garākā Berģu apkaimes iela.
Izveidota 1975. gadā. Kopš tiem laikiem ielas nosaukums netika mainīts.
Ielu savienojumi
Berģu iela ir savienota ar šādām ielām:
Sabiedriskais transports
Pa Berģu ielu kursē 28. maršruta autobusi un 31. maršruta trolejbusi.
Ibn Taimija
Takidīns Ahmads ibn al Halīms ibn Abd al Salāms al Numairī al Harānī (arābu: تقي الدين أحمد بن عبد الحليم بن عبد السلام النميري الحراني, dzimis 1263. gada 22. janvārī, miris 1328. gada 26. septembrī), plašāk zināms kā Ibn Taimija (ابن تيمية), bija islāma teologs, Hanbali jurisprudences skolas jurists un filozofs. Viņš ir sarakstījis apmēram 500 grāmatu un traktātu par dažādām tēmām, un viņa idejas mūsdienās tiek vērtētas pretrunīgi.
Ideoloģija
Ibn Taimija dzīvoja laikā, kad islāma pasaule tika satricināta mongoļu iebrukumā no austrumiem, kam sekoja Abāsīdu kalifāta sabrukums un krustnešu agresija no rietumiem. Šī laika politiskā nestabilitātes veicināts, ibn Taimija centās izskaidrot musulmaņu valstu morālā un politiskā pagrimuma cēloņus, un uzsāka reformas, kas veicinātu atgriešanos pie tīras Korāna un sunnas reliģijas, kāda tā bija pirmo paaudžu laikā. Ibn Taimijas idejas tiek uzskatītas par pamatu modernā islāmisma un salafisma ideoloģijai.
Ibn Taimija papildināja islāma piecus pilārus ar sesto — džihādu, kas viņam kļuva par individuālo pienākumu.
Pasaules izstāde Parīzē
Pasaules izstāde Parīzē var būt:
Kopački Ritas dabas parks
Kopački Ritas dabas parks (hr) ir 1979. gadā izveidots dabas parks Horvātijas austrumos uz ziemeļrietumiem no Dravas ieteces Donavā, pie Serbijas robežas. Teritorija raksturīga ar daudzām attekām un vecupēm gar Donavas labo krastu. Šeit ligzdo apmēram 260 putnu sugas. Dabas parks kopš 1993. gada ir Rāmsaras vieta.
Struma (upe)
Struma jeb Strimona (bg, gr) ir 415 kilometrus gara upe Bulgārijā (290 kilometru garumā) un Grieķijā. Ietek Egejas jūrā.
Sākas Vitošas kalnos uz dienvidiem no Sofijas. Tek lielākoties uz dienvidiem. Bulgārijas teritorijā Struma lielākoties ir kalnu upe, bet Grieķijā tā tek pa plašāku ieleju. Augštecē, Bulgārijas teritorijā savulaik bija attīstīta brūnogļu ieguve. Grieķijā upe caurtek Kerkini ezeram. Tas ir mākslīgi izveidots 1932. gadā mitrāju masīva vietā. Ezers ir ļoti svarīga migrējošo putnu vieta. Ieteka Egejas jūrā Strimonas līcī. Lielākā pieteka - Strumica. Upes krastos atrodas Pernika, Radomira, Kistendila, Blagojevgrada, Sandanski, Petriča, Sere.
Netālu no Strumas ietekas Egejas jūrā atrodas senā Amtipole. Upe vairākkārt aprakstīta sengrieķu mitoloģijā un sengrieķu ģeogrāfu darbos. Strimonas dzērves ir motīvs vairāku seno romiešu, piemēram Vergilija, dzejā.
Vīdeņu seņūnija
Vīdeņu seņūnija ir seņūnija Lietuvā, Alītas apriņķa Varēnas rajona pašvaldībā, tās austrumos. Seņūnija sastāv no 5 seņūnaitijām, tajā ir 34 ciemi.
Autoceļš R22 (Krievija)
Vēsture
1971. gadā pabeidza būvēt šosejas posmu Maskava-Tambova 348 km garumā, 1976. gadā ekspluatācijā nodeva 854 km garo ceļa posmu līdz Volgogradai. Pēc 1991. gada pievienoja posmu līdz Astrahaņai un piešķīra M-6 nosaukumu, bet 2018. gadā atdalīja autoceļa M4 posmu no Maskavas līdz Pjatņicai un pārdēvēja par R22.
Betelgeize
Betelgeize (en), pazīstama arī kā Oriona Alfa jeb Oriona α (angļu:α Orionis), ir devītā spožākā zvaigzne pie debesīm nakts laikā un otra spožākā zvaigzne Oriona zvaigznājā (uzreiz aiz Rīgela). Tās redzamais spožums variē starp 0,2 un 1,2. Betelgeize tiek klasificēta kā sarkanais pārmilzis un tā ir viena no lielākajām pašlaik zināmajām zvaigznēm. Tā atrodas apmēram 640 gaismas gadu attālumā no Saules sistēmas.
Lai arī Betelgeizes vecums ir tikai apmēram 10 miljoni gadu, tā tuvojas savas dzīves beigām un gatavojas eksplodēt kā pārnova (laiks, kas palicis līdz eksplozijai, tiek vērtēts dažādi — no miljona gadu līdz pat pieņēmumam, ka zvaigzne ir jau kļuvusi par pārnovu, tikai tās gaisma nav vēl nonākusi līdz Zemei). Ja Betelgeize kļūs par pārnovu, tās spožums var līdzināties pilna Mēness spožumam un zvaigzne būs labi redzama arī dienā. Pamazām dažu mēnešu laikā zvaigzne izdzisīs un pārstās būt redzama ar neapbruņotu aci. Tā kā Betelgeizes rotācijas ass nav vērsta pret Zemi, eksplozijas rezultātā radies gamma uzliesmojums neapdraudēs dzīvību uz Zemes. Betelgeize ir viena no ziemas trijstūra zvaigznēm.
Saskaņā ar vēsturiskiem pierakstiem, Betelgeizes virsmas temperatūra un attiecīgi krāsa pašlaik aktīvi mainās: apmēram pirms 2000 gadiem Senās Romas un Senās Ķīnas debesu pētnieki pielīdzināja tās krāsu blāvi dzeltenīgajam Saturnam, kamēr mūsdienās Betelgeize sasniegusi sarkanu nokrāsu.
Rutuli
Rutuli (pašnosaukums — МыхаІбыр) ir tauta, kas pārsvarā dzīvo Krievijas Federācijas Dagestānas Republikā Kaukāza ziemeļu daļā un Azerbaidžānā.
Rocket Mortgage FieldHouse
Rocket Mortgage FieldHouse ir daudzfunkcionāla halle Klīvlendā, Ohaio, ASV. Arēnā savas mājas spēles aizvada NBA komanda Klīvlendas "Cavaliers" un AHL komanda Klīvlendas "Monsters". Arēna tika atklāta.
Nīderlandes ētikas politika
Nīderlandes ētikas politika (nl) bija Nīderlandes Austrumindijas (mūsdienu Indonēzija) koloniālās valdības oficiālā politika četrās desmitgadēs no 1901. gada līdz Japānas okupācijai 1942. gadā. 1901. gadā Nīderlandes karaliene Vilhelmīna paziņoja, ka Nīderlande uzņemas ētisku atbildību par savu koloniālo pavalstnieku labklājību. Šis paziņojums bija krasā pretrunā ar agrāko oficiālo doktrīnu, ka Austrumindija ir wingewest (peļņas gūšanas reģions). Tas arī iezīmēja mūsdienu ekonomiskās attīstības politikas sākumu; citas koloniālās lielvaras tolaik runāja par civilizēšanas misiju, kas galvenokārt ietvēra savas kultūras izplatīšanu kolonizētajām tautām.
Jaunā politika uzsvēra materiālo dzīves apstākļu uzlabošanu. Tomēr tā cieta no nepietiekama finansējuma, pārspīlētām cerībām un koloniālo iestāžu pretestības, un tā lielākoties beidzās ar Lielās depresijas sākumu 1930. gadā.
Rašanās
1899. gadā liberālais holandiešu advokāts Konrāds Teodors van Deventers publicēja eseju Nīderlandes žurnālā De Gids, kurā apgalvoja, ka koloniālajai valdībai ir morāls pienākums atdot pamatiedzīvotājiem to bagātību, ko holandieši bija saņēmuši no Austrumindijas kolonijām.
1901. gadā karaliene pēc sava kalvinistiskās Antirevolucionārās partijas premjerministra Keipera ieteikuma šo "ētisko politiku" pasludināja oficiāli. Nīderlandes Indijas līdz 20. gadsimta sākumam pabeigtā iekarošana to bija apvienojusi kā vienu koloniālu vienību, kas atviegloja politikas īstenošanu.
Politikas atbalstītāji apgalvoja, ka no kolonijas nevajadzētu veikt finanšu pārskaitījumus uz Nīderlandi, kamēr apstākļi arhipelāga pamatiedzīvotājiem ir slikti.
Mērķi
Politikas atbalstītājus uztrauca sociālie un kultūras apstākļi, kas bremzēja pamatiedzīvotāju progresu. Viņi centās veicināt vietējo iedzīvotāju izpratni par nepieciešamību atbrīvoties no valdošās feodālās sistēmas važām un attīstīties pēc toreizējām Rietumu vadlīnijām.
1901. gada 17. septembrī savā troņa runā ģenerālštatu (Nīderlandes parlamenta) priekšā tikko kronētā karaliene Vilhelmīna formāli noformulēja jauno politiku — ka Nīderlandes valdībai ir morāls pienākums pret Nīderlandes Austrumindijas pamatiedzīvotājiem, ko varētu apkopot apūdeņošanas, migrācijas un izglītības “trīs politikās”, kuru deklarētais mērķis bija nest Austrumindijas tautām progresu un labklājību.
Apūdeņošana
Politika paredzēja centienus uzlabot iedzīvotāju stāvokli, apūdeņojot laukus, ieviešot banku pakalpojumus vietējiem iedzīvotājiem un subsīdijas vietējām ražotnēm un amatniecībai.
Migrācija
Politika pirmo reizi ieviesa jēdzienu par migrāciju no pārapdzīvotās Javas uz mazāk apdzīvotajiem Sumatras, Sulavesi un Borneo (Kalimantānas) apgabaliem pēc valdības saplānotām shēmām, sākot no 1905. gada. Tomēr politikas darbības laikā pārvietoto cilvēku skaits bija niecīga daļa no Javas iedzīvotāju skaita pieauguma tajā pašā periodā. 1905.-1930. gadā tika pārvietoti 37 800 cilvēku, kamēr salas iedzīvotāju skaits pieauga par 9 miljoniem.
Izglītība
Rietumu izglītības atvēršana Indonēzijas pamatiedzīvotājiem sākās tikai 1900. gadā. Tikai 1500 vietējo iedzīvotāju apmeklēja Eiropas tipa skolas, salīdzinot ar 13 000 reģiona eiropiešu. Tomēr līdz 1928. gadam 75 000 indonēziešu bija ieguvuši Rietumu pamatizglītību un gandrīz 6500 — beiguši vidusskolu, lai gan tā joprojām bija niecīga iedzīvotāju daļa. 1930. gados pieaugušo lasītprasmes līmenis vēl joprojām bija zem 19%.
Vērtējums
Ētikas politika bija pirmais nopietnais mēģinājums izveidot programmu ekonomikas attīstībai tropos. Tā atšķīrās no citu koloniālo varu "civilizējošās misijas", uzsverot materiālo labklājību, nevis kultūras nodošanu. Politikas izglītības komponents galvenokārt bija tehnisks, jo tās mērķis nebija radīt jaunus nīderlandiešus, bet saglabāt segregāciju. Politika saskārās ar divām problēmām. Pirmkārt, politikas programmām piešķirtie budžeti nekad nebija pietiekami, lai sasniegtu tās mērķus, kā rezultātā daudzas koloniālās amatpersonas un paši indonēzieši vīlās cerībā sasniegt nopietnu progresu. Lielās depresijas radītās finansiālās grūtības pielika šai politikai faktisko punktu. Otrkārt, politikas izglītības programmas sniedza ievērojamu ieguldījumu Indonēzijas nacionālajā atmodā, dodot indonēziešiem izpratni un administratīvu autonomiju, lai organizētu un izteiktu savus iebildumus pret koloniālo valdīšanu kā tādu. Rezultātā daudzi koloniālās varas pārstāvji uzskatīja šo politiku par kļūdu, kas atradās pretrunā ar Nīderlandes interesēm. Politika veicināja kolonijas un īpaši Javas varas centralizāciju, atņemot vietējo feodālo valdītāju tradicionālās privilēģijas.
Valentīns Kiparskis
Valentīns Kiparskis (, dzimis, miris ) bija Cēsīs dzimis ārsts. Strādājis Maskavas kara hospitālī par ārstu-ordinatoru. Krievu—turku kara laikā bija Nova Studenas (Bulgārijā) kara hospitāļa galvenais ārsts. Miris no tīfa Edirnē (pēc citām ziņām Gorna Studenā). Apglabāts Nova Studenā.
Valentīna Kiparska mazdēls Valentīns Jūliuss Kiparskis (Valentin Kiparsky, 1904-1983) bija somu valodnieks, pētīja baltu valodas un no 1935. līdz 1938. gadam strādāja Latvijā.
Godvil
Godvil ir koncertu klubs Rīgā, Brīvības ielā 214b. Kluba pastāvēšanas laikā tajā ir koncertējuši Dj Groove, Uma2rmaH, Jānis Stībelis, Timati, Haddaway, Serebro un citi mūziķi. Klubā vairākas reizes norisinājušies arī konkursa "Jaunais Vilnis" Latvijas pārstāvju atlases un afterparty.
Vēsture
Klubs tika atklāts. Klubs izvietojies bijušajā VEF teritorijas ēkā. Ēka ir 1914. gada arhitektūras piemineklis. Līdz Pirmajam pasaules karam šajā ēkā atradās elektromehāniskā rūpnīca "Unions", kas vēlāk tika pārveidota par "VEF".
Betmens uz mūžu
"Betmens uz mūžu" (en) ir 1995. gada ASV supervaroņu filma, kuras režisors ir Džoels Šūmahers. Tas ir turpinājums 1992. gada filmai "Betmens atgriežas". Galvenās lomas filmā atveido Vels Kilmers, Tomijs Lī Džonss, Džims Kerijs, Nikola Kidmena un Kriss O'Donnels.
Filmā Betmens cenšas apturēt Divseji un Ridleru no informācijas izsūkšanas no visu Gotemas pilsētas iedzīvotāju smadzenēm. Viņam palīdzēja Diks Greisons, kura vecāki tika nogalināti un vēlāk viņš pieņem Robina vārdu. Filmas pirmizrāde notika. Tā bija sestā ienesīgākā 1995. gada filma.
Kalnalangsēde
Kalnalangsēde ir apdzīvota vieta Tukuma novada Matkules pagastā. Atrodas pagasta ziemeļaustrumos Birznieku strauta krastā 9 km no pagasta centra Matkules, 11 km no Kandavas un 108 km no Rīgas. Apdzīvotā vieta veidojusies kā Kalnmuižas Kalna Langsēdes pusmuiža (Ober-Langsehden).
Čūskas jūra
Jūras rietumu malā atrodas Eimmarta krāteris (Ø 46 km).
IF Brommapojkarna
IF Brommapojkarna ir profesionāls Zviedrijas futbola klubs no Stokholmas priekšpilsētas Brommas. Dibināts 1942. gadā, pašlaik spēlē Allsvenskan, Zviedrijas futbola augstākajā līgā. Mājas spēles aizvada Grimsta IP stadionā.
2006. gadā uzvarēja pārspēlēs par iekļūšanu Allsvenskan un 2007. gadā tajā debitēja, bet pirmajā sezonā augstākajā līgā ieņēma pēdējo vietu un to atstāja. Vēl vairākas reizes komanda ieguva tiesības spēlēt Allsvenskan, bet nespēja tajā noturēties vairāk par divām sezonām pēc kārtas. Divas reizes kluba futbolisti ir uzvarējuši Zviedrijas otrajā spēcīgākajā līgā Superettan (2017, 2022). 2014.—2015. gada sezonā klubs debitēja UEFA Eiropas līgā, izmantojot Zviedrijas papildu vietu pēc fair play ranga. Komanda pārvarēja pirmās divas kvalifikācijas kārtas, bet trešajā piekāpās Itālijas klubam ''Torino.
Apodziņi
Apodziņi, apodziņu ģints (Glaucidium) ir pūčveidīgo (Strigiformes) putnu ģints, kas pieder pūču dzimtai (Strigidae). Apodziņu ģintī ir 30 mūsdienās dzīvojošas sugas. Tās ir plaši izplatītas Amerikā, Eirāzijā un Āfrikā. Lielākā sugu dažādība sastopama Amerikā.
Latvijā sastopama viena apodziņu ģints suga — apodziņš (Glaucidium passerinum).
Kopīgās īpašības
Apodziņi ir ļoti maza auguma pūču dzimtas putni ar kompaktu ķermeni, apaļu galvu un īsu knābi. Tiem nekad nav ausu pušķi. Acis ir dzeltenas, nāsu paugurs labi izcelts, nāsis apaļas. Spārni īsi, noapaļoti. Nagi gari un relatīvi ļoti spēcīgi, ņemot vērā apodziņu nelielo augumu. Vairums sugu ir aktīvi nakts laikā, barojas galvenokārt ar lieliem kukaiņiem un citiem maziem dzīvniekiem.
Sistemātika
Apodziņu ģints (Glaucidium)
Saiko Takahaši
Saiko Takahaši (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Ūbāni
Ūbāni ir ciems Madonas novada Cesvaines pagastā. Atrodas pagasta dienvidaustrumu daļā.
Apdzīvotā vieta atrodas pie autoceļa P37.
Valsts nozīmes aizsargājamie kultūras pieminekļi ciema apkārtnē: Paukšu senkapi. Vietējās nozīmes aizsargājamie kultūras pieminekļi ciema apkārtnē: Šķilteru senkapi.
Rišards Sivecs
Plašāk pazīstama kļuva vēlāk notikusī Jana Palaha aizdedzināšanās Vāclava laukumā (Václavské náměstí) Prāgā.
Viņa vārdā ir nosauktas varākas Polijas ielas un laukumi.
Dižilmāja
Dižilmāja ir apdzīvota vieta Dienvidkurzemes novada Vecpils pagastā. Izvietojusies pagasta dienvidos pie autoceļa A9 4 km no pagasta centra Vecpils, 27 km no novada centra Grobiņas un 184 km no Rīgas.
Armēnija 2012. gada vasaras olimpiskajās spēlēs
Armēnija piedalījās  2012. gada vasaras olimpiskajās spēlēs, kas notika Lielbritānijas galvaspilsētā Londonā no 2012. gada 27. jūlija līdz 12. augustam. Armēnijai šīs bija 5. vasaras olimpiskās spēles, kopš Padomju Savienības sabrukuma.
Trasta komercbanka
Akciju sabiedrība "Trasta komercbanka" (agrākais nosaukums Riga Bank) ir Latvijas banka. Dibināta 1989. gadā. 2016. gada martā bankai atsaukta licence. 2017. gada martā ir pasludināta Trasta komercbanka maksātnespēja un sākta bankrota procedūra.
Armēnija 2012. gada vasaras olimpiskajās spēlēs
2012. gada vasaras olimpiskajās spēlēs Armēniju pārstāvēja 25 sportisti (21 vīrieši un 4 sievietes), kuri startēja 9 olimpiskajos sporta veidos. Kā ierasts visvairāk sportistu no Armēnijas bija pārstāvēti cīņas sportā — 7 sportisti. Pirmo reizi Armēnija bija pārstāvēta tekvondo, savukārt pēc 16 gadu pārtraukuma tā atkal piedalījās vingrošanas sacensībās.
Trasta komercbanka
Trasta komercbanka lielākie akcionāri ir Igors Buimisters (no 33 līdz 50 %) un Ivans Fursins (netiešā ceļā iegūta līdzdalība no 20 līdz 33 %).
Vēsture
Banka izveidota 1989. gadā ar nosaukumu Riga Bank. 1991. gadā tā reorganizēta par akciju sabiedrību un 27. septembrī reģistrēta Uzņēmumu reģistrā. 12. decembrī banka saņēma Latvijas Bankas licenci Nr. 8. 1992. gadā Riga Bank kā viena no pirmajām iestājās Komercbanku asociācijā. 1996. gada 12. aprīlī banka pārdēvēta par AS Trasta komercbanka. 1997. gadā banka kļuva par Rīgas Fondu biržas un Centrālā depozitārija locekli.
Armēnija 2012. gada vasaras olimpiskajās spēlēs
Armēnijas karognesējs 2012. gada Londonas spēļu atklāšanas ceremonijā bija tekvondo sportists Armāns Jeremjans, savukārt noslēguma ceremonijā valsts karogu nesa cīkstonis Arsēns Džulfakjans.
Trasta komercbanka
Vēsture
2002. gadā atklāta Trasta komercbanka pārstāvniecība Baltkrievijā, 2003. gadā — Ukrainā un Krievijā, 2004. gadā — Kazahstānā un Kanādā, 2007. gadā — Bulgārijā. 2006. gadā Kiprā atvērta pirmā bankas filiāle. 2005. gadā izveidoti meitas uzņēmumi TKB Nekustamie īpašumi un ТКВ Līzings.
2013. gadā banka kļuva par Latvijas Tirdzniecības un rūpniecības kameras biedru.
2016. gada 3. martā Eiropas Centrālā banka pēc Latvijas Finanšu un kapitāla tirgus komisijas (FKTK) ierosinājuma anulēja Trasta komercbanka licenci. FKTK bija secinājusi, ka banka ilgstoši strādāja ar zaudējumiem, tās biznesa modelis nebija dzīvotspējīgs, un tā nav spējusi izstrādāt reālajai situācijai atbilstošu darbības stratēģiju. Bankas darbībā konstatēti arī ilgstoši trūkumi noziedzīgi iegūtu līdzekļu legalizācijas un terorisma finansēšanas novēršanas jomā. 14. martā Rīgas pilsētas Vidzemes priekšpilsētas tiesa atzina Trasta komercbanka par likvidējamu. 2017. gada 27. februārī Finanšu un kapitāla tirgus komisija Vidzemes priekšpilsētas tiesā iesniedza Trasta komercbanka maksātnespējas pieteikumu. Tiesa 10. martā banku pasludināja par maksātnespējīgu. 16. martā paziņots, ka ir sākta Trasta komercbanka bankrota procedūra.
Juris Ziemiņš
Juris Ziemiņš (dzimis ) ir latviešu hokejists, malējais uzbrucējs. Pašlaik (2021) Ziemiņš spēlē Latvijas čempionāta kluba HK Mogo sastāvā.
Spēlētāja karjera
Karjeru sāka 2009.—10. gada sezonā Latvijas čempionāta komandā SK Rīga/Profs 18. Nākamo sezonu daļēji aizvadīja MHL vienībā HK Rīga, taču vēl gadu vēlāk spēlēja MHL B komandā HK Juniors Rīga. 2012.—13. gada sezonā spēlēja HK Liepājas Metalurgs sistēmā. 2013.—14. gada sezonu ievadīja MHL B vienībā Viļņas "Baltica", taču tad pievienojās HK Zemgales rindām. 2014.—15. gada sezonu noslēdza kā komandas rezultatīvākais spēlētājs. 2016. gada vasarā pievienojās HK MOGO rindām, 2019. gadā kopā ar komandu kļūstot par Latvijas čempionu.
Vējiņu pilskalns
Vējiņu pilskalns atrodas Vidzemē, Cēsu novada Straupes pagastā, Braslas labajā krastā. Reģiona nozīmes kultūras piemineklis.
Tas ir apmēram 10 metrus augsts paugurs, plakuma izmērs - 55 x 35 metri. Pilskalna datējums - vēlais bronzas / dzelzs laikmets. Pirmās ziņas par pilskalnu 1985. gadā sniedza A. Urtāns un Guntis Eniņš. Plašāk pilskalnu 1986. gadā aprakstīja Juris Urtāns.
Georgs Kūfalts
Pirmsākumi
Dzimis Plēnē. Tēvs bija vietējās ģimnāzijas skolotājs, māte — zemnieka meita. Georgs bija trešais no sešiem bērniem. 1874. gadā absolvēja Daiļdārzniecības institūtu Reitlingenē.
No 1876. līdz 1878. gadam viņš mācās Potsdamas Karaliskajā dārznieku mācību iestādē, kur par pasniedzējiem strādāja visaugstākās raudzes dārznieki un dārzu inspektori. "Doties pie īsta galma dārznieka bija līdzīgi kā saņemt Dieva žēlastību," — rakstīja Kūfalts. Tajā laikā mainījās attieksme pret iecienīto baroka stilu dārzu mākslā, cilvēki ilgojās pēc ainaviskiem, dabas gudrībai pietuvinātiem apstādījumiem.
Pabeidzis mācību, Kūfalts pusotru gadu strādāja par virsdārznieku Ostprignicā Brandenburgā, kur sāk veidot nelielus patstāvīgos dārza projektus. 1879. gadā viņš saņem uzaicinājumu strādāt Rīgā. "Sākumā ar lielām bažām pieņēmu piedāvājumu. Atbraucu — tiešām tumša, drūma pilsēta. Vājš apgaismojums. Pat zirgu tramvaju vēl nebija..." Tā Kūfalts vēlāk atklāj Kārlim Baronam pirmos iespaidus par Rīgu.
Rīgas galvenais dārznieks
1880. gadā kļuva par Rīgas parku un dārzu vadītāju, šo amatu ieņēma līdz 1914. gadam. Viņš uzskatīja, ka apstādījumi nav greznība, bet tie nepieciešami labsajūtai kā gaisma un gaiss. Viņš nešķiroja pilsētniekus bagātajos un trūcīgajos, uzskatot, ka strādnieku rajonos arī jāveido parki. Kūfalts ir veidojis vairāku Rīgas dārzu, kā arī parku iekārtošanas un pārkārtošanas projektus. Viņš ir autors Ķeizardārza plānojuma pirmajai kārtai (1901), kas bija pirmā dārzu pilsēta Krievijas Impērijā.
Kūfalts izveidoja stādaudzētavu, kur pārbaudīt introducēto sugu izturību un audzēt stādus parkiem. Īsmūžīgo bērzu alejas nomainīja pret izturīgākajām liepām. Tika ierīkoti apstādījumi Vecrīgā: Pils, Jēkaba, Alberta, Herdera laukumos. 19. gadsimta beigās pilsēta nopērk privātu dārzu Pārdaugavā, Dzegužkalnā, kuru pārveidoja par iedzīvotāju atpūtas vietu. Mēs joprojām varam priecāties par Kūfalta sarūpēto dendroloģisko retumu mantojumu, kas labi pārcietis Latvijas mainīgo klimatu. Tāds ir kizila krūms (Cornus mas) iepretī Latvijas Universitātes ēkai, divdaivu ginks te pat netālu un Esplanādē. Kanālmalā aug Amerikas ragukoks (Gymnocladus dioica), Raiņa bulvārī ar lietussarga formas vainagu un baltiem ziediem priecē punktotā vilkābele (Crataegus punctata). Meistars zināja, ka pilsētas apstādījumu jāatjauno ik pēc 30 gadiem, bet izstrādāja tik tālredzīgu struktūru, ka tā kalpo joprojām un paliek aktuālā.
Kūfalts veidoja parkus arī citās pilsētās, tai skaitā Ziemas pils parku Sanktpēterburgā un parkus Oranienbaumā un Carskoje Selo, kā arī Kadriorgas pils parku Tallinā un Rožu laukumu Liepājā. Lietuvā projektējis Žagares, Raudondvāres (Šeduvas), Pakrojas, Renavas muižas parkus.